# Barometer

### Iz Wikipedije, proste enciklopedije

Živosrebrni barometer: dim.: 63x53x960 mm proizvajalec: A. Pichlers Witwe & Sohn, Dunaj nabavljeno v šol. l. 1902/03 Gimnazija Jurija Vege, Idrija
Glava živosrebrnega barometera Gimnazija Jurija Vege, Idrija
Kovinski barometer: dim.: 123,5x96,5x176 mm proizvajalec: neznan nabavljeno v šol. l. 1902/03 Gimnazija Jurija Vege, Idrija
Kovinski barometer iz kataloga Gimnazija Jurija Vege, Idrija

Barometer je naprava za merjenje zračnega tlaka.

## [uredi] Vodni barometer

Princip "padanje pritiska pomeni slabo vreme" je osnova za preprosto napravo za napoved vremena, ki jo imenujemo tudi vremenska steklenica ali Goethejev barometer. Sestavljena je iz steklene posode z ustnikom. Posoda je do polovice napolnjena z vodo in nekaj zraka. Princip delovanja je tak, da ko zračni pritisk pada, bo pritisk zraka znotraj naprave potisnil nekaj vode navzgor v ustnik. Če je pritisk dovolj nizek, lahko nekaj vode celo steče iz ustnika. Te naprave so jedro živosrebrnega barometra. Če želimo kolikor toliko zanesljive meritve sprememb zračnega tlaka s to vrsto barometra, potem poskrbimo, da se temperatura okolice naprave ne bo kaj dosti spreminjala, saj temperatura vpliva na nivo vode v posodi.

## [uredi] Živosrebrni barometer

Običajni živosrebrni barometer ima približno 76 cm visoko cevko, na eni strani zaprto in z odprto z živim srebrom napolnjeno posodo spodaj. Živo srebro se v cevki prilagaja, dokler se teža živosrebrnega stolpca ne prilagodi teži ozračja v posodi. Visok zračni tlak prinese več sile na posodo usmerjene navzdol. Nizek zračni tlak prinese manj sile na posodo usmerjene navzdol in dovoljuje živemu srebru, da pade v cevki na nižji nivo.

Prvi barometer tega tipa je iznašel Evangelista Torricelli, študent Galileo Galilea, leta 1643. Prvi je dosegel vakuum v zaprti cevi nad površino živega srebra. Opazil je tudi, da se nivo tekočine v cevki vsak dan malenkostno spreminja in to zato, ker se spreminja zračni tlak v ozračju. Napisal je: "Živimo potopljeni na dnu oceana zraka, za katerega je znano po neizpodbitnih poskusih, da ima težo".

Zasnova živosrebrnega barometra je privedla do merjenja zračnega tlaka v inčih ali milibarih. Pritisk se izraža kot nivo višine živega srebra v navpični cevki. 1 atmosfera je enaka približno 75.9 cm živega srebra. Ta merska enota se še vedno uporablja v Združenih državah Amerike, čeprav je sedaj že zastarela zaradi uporabe metrskega (decimalnega) sistema. Barometri tega tipa merijo zračni tlak v mejah med 71 in 79 cm živega srebra.

## [uredi] Kovinski barometer (aneroid)

Kovinski barometer uporablja majhno prožno brezzračno kovinsko škatlo, imenovano tudi aneroidni člen. Če se zračni tlak poveča (prostornina zraka v škatli se zmanjša), se škatla stisne, če pa se zmanjša (prostornina zraka v škatli se zveča), se škatla razteza. Raztezanje in stiskanje se preko vzvodov prenese na kazalec oz. na druge naprave, ki prikazujejo velikost zračnega tlaka.

## [uredi] Uporaba

Barometer je splošno uporaben za napovedovanje vremena, kjer visok zračni pritisk na določenem območju kaže na lepo vreme in nizek zračni pritisk kaže na slabo vreme.

## [uredi] Uravnava

### [uredi] Temperatura

Specifična teža živega srebra se spreminja glede na temperaturo. Zato morajo biti meritve prilagojene temperaturi naprave. Za ta namen se uporablja živosrebrni termometer, ki je običajno pritrjen na napravo. Taka izravnava ni potrebna za kovinski barometer.

### [uredi] Višina

Zračni tlak se zmanjšuje z nadmorsko višino (in zvišuje pod nivojem morja). Zato so meritve odvisne od lokacije barometra. Kovinski barometri imajo ročno nastavljiv regulator za višino, ki dovoljuje enakovredne meritve glede na tlak, ki je ob morski gladini in se lahko odčitava neposredno in brez sledečih prilagoditev dokler ne zamenjamo svoje nadmorske višine.

## [uredi] Glej tudi

- zračni tlak
- manometer

## [uredi] Zunanje povezave

Wikimedijina zbirka ponuja še več predstavnostnega gradiva o temi:
Barometer
Vzpostavljeno iz »http://sl.wikipedia.org../../../b/a/r/Barometer.html«

Kategorije: Merilne priprave | Meteorologija | Vreme

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Català
- Česky
- Dansk
- Deutsch
- Ελληνικά
- English
- Español
- Suomi
- Français
- עברית
- Hrvatski
- Bahasa Indonesia
- Íslenska
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Slovenčina
- Shqip
- Svenska
- Türkçe
- Українська
- 中文